
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022

                                                                MEMO
PËR PROJEKTLIGJIN
“PËR RATIFIKIMIN E MARRËVESHJES SË HUAS, NDËRMJET REPUBLIKËS SË SHQIPËRISË (HUAMARRËSI), PËRFAQËSUAR NGA MINISTRIA E FINANCAVE DHE EKONOMISË DHE KFW FRANKFURT AM MAIN (KFW), PËR REHABILITIMIN ME EFIÇENCË ENERGJETIKE TË KONVIKTEVE STUDENTORE TË UNIVERSITETEVE PUBLIKE NË SHQIPËRI”


· HYRJE

Projektligji “Për ratifikimin e marrëveshjes së huas, ndërmjet Republikës së Shqipërisë (huamarrësi), përfaqësuar nga Ministria e Financave dhe Ekonomisë, dhe KfW Frankfurt am Main (KfW), për rehabilitimin me efiçencë energjetike të konvikteve studentore të universiteteve publike në Shqipëri”, është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.


· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.


· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Ky projektligj synon ratifikimin e marrëveshjes së huas, ndërmjet Republikës së Shqipërisë (huamarrësi), përfaqësuar nga Ministria e Financave dhe Ekonomisë, dhe KfW Frankfurt am Main (KfW), për rehabilitimin me efiçencë energjetike të konvikteve studentore të universiteteve publike në Shqipëri, që financohen nga qeveria federale gjermane nëpërmjet KfW-së, me një hua, në shumën prej 20 000 000 (njëzet milionë) eurosh. 

Qëllimi i huas është të kontribuojë në rehabilitimin energjetik të konvikteve dhe ndërtimin e disa konvikteve të reja. Me anë të realizimit të programit synohet që, nëpërmjet aplikimit të masave të efiçencës së energjisë, të kursehet ndjeshëm energjia në godinat e rehabilituara, nga njëra anë, dhe, nga ana tjetër, t’u sigurohen studentëve kushte jetese të përshtatshme dhe kosto të arsyeshme akomodimi në godinat e konvikteve.
Shuma e akorduar në formën e huas do të shërbejë vetëm për rehabilitimin e konvikteve të Universitetit të Tiranës sipas parimit të efiçencës së energjisë, faza IV. Një pjesë e huas do të përdoret për ndërtimin e disa godinave të reja nga masterplani i qytetit Studenti 1. 

· [bookmark: page3]EFEKTET FINANCIARE

Sa i takon efekteve financiare, sqarojmë se marrëveshja marrëveshja e huas që propozohet të ratifikohet nëpërmjet projektligjit ka termat financiarë të mëposhtëm: 
· Shuma: 20 000 000 euro; 
· Interesi: i përcaktueshëm në momentin e disbursimit: norma bazë ICAPEURO + 0,55% marzhi fiks; 
· Tarifa e manaxhimit: 1% e shumës së huass; 
· Komision angazhimi: 0,25 % në vit; 
· Maturimi: 15 vjet, duke përfshirë periudhën prej 5 vitesh pa pagesë principali. 

Programi është parashikuar në programin buxhetor afatmesëm, 2021-2023, dhe më konkretisht në programin “Mbështetje për energjinë” të Ministrisë së Infrastrukturës dhe Energjisë.

